Altius Mind Institute

"ΚΑΤΑΡΡΙΠΤΟΝΤΑΣ ΤΟΥΣ ΜΥΘΟΥΣ: ΔΙΑΤΑΡΑΓΜΕΝΗ ΠΡΟΣΛΗΨΗ ΤΡΟΦΗΣ" ΔΙΑΔΙΚΤΥΑΚΟ ΣΕΜΙΝΑΡΙΟ
2025-01-29 18:30 - 19:30 (Europe/Athens)
Μεγαλώνοντας εφήβους: Σύνδεση αντί ελέγχου

Από τη σύγκρουση στη σύνδεση: Γονείς & έφηβοι μαζί

Η εφηβεία φέρνει αλλαγές και προκλήσεις που συχνά δημιουργούν απόσταση και συγκρούσεις στην οικογένεια. Στο σεμινάριο αυτό θα δούμε πώς μπορούμε να καλλιεργήσουμε τη σύνδεση με τον έφηβο, να θέσουμε όρια με αγάπη και να επικοινωνούμε αποτελεσματικά, ενισχύοντας τη σχέση γονιού–παιδιού. «Τα παιδιά είναι σαν υγρό τσιμέντο. Ό,τι πέσει πάνω τους αφήνει ένα αποτύπωμα.» – Haim G. Ginott

ΚΡΑΤΗΣΕ ΘΕΣΗ

Το Altius Mind Institute διοργανώνει διαδικτυακό σεμινάριο με θέμα “Μεγαλώνοντας εφήβους: Σύνδεση αντί ελέγχου“, για άτομα όλων των ηλικιών μέσω της πλατφόρμας Zoom την Παρασκευή, 5 Δεκεμβρίου 2025 και ώρα 18:00-19:00.
Είναι κοινώς γνωστό ότι το να μεγαλώνουμε παιδιά χρειάζεται μαεστρία, πόσο μάλλον στην εφηβεία όπου πολύ συχνά τόσο γονείς όσο και έφηβοι νιώθουν σαν εχθροί, με συχνές συγκρούσεις και συναισθηματική απόσταση. Σε αυτό το σεμινάριο συζητάμε πως να ανταπεξέλθουμε στην ανατροφή εφήβων μέσω της σύνδεσης, της επικοινωνίας και της οριοθέτησης με αγάπη. Πιο συγκεκριμένα, συζητάμε για α) τις αλλαγές που συμβαίνουν στον εγκέφαλο κατά την εφηβεία και πως επηρεάζουν τη συμπεριφορά και τις σχέσεις, β) το δημοκρατικό γονικό στυλ και την ασφαλή προσκόλληση, γ) τρόπους οριοθέτησης με αγάπη και συμπόνια και δ) τρόπους αποτελεσματικής επικοινωνίας και επίλυσης συγκρούσεων.
Μετά την εγγραφή, θα σας σταλεί email με τα στοιχεία για την σύνδεση στο διαδικτυακό σεμινάριο.

Τα σεμινάριά μας συνδυάζουν έγκυρη γνώση και πρακτικά εργαλεία, προσφέροντας έναν χώρο για σκέψη, ερωτήσεις και προσωπική αναστοχαστική εμπειρία.

Γιατί να το παρακολουθήσω;​

Παρακολουθώντας το σεμινάριο θα μάθετε τα πιο κάτω: Κατανοήσετε τις αλλαγές που συμβαίνουν στον εγκέφαλο κατά την εφηβεία ώστε να δείτε με συμπόνια τις συμπεριφορές και τις ανάγκες των παιδιών σας. Κατανοήσετε τη σημαντικότητα του δημοκρατικού γονικού στυλ και πως να το εφαρμόσετε. Να αναπτύξετε αυτοπεποίθηση στον ρόλο σας ως γονείς εφήβων. Να αναπτύξετε συγκεκριμένες δεξιότητες όπως διαχείριση συναισθημάτων, αποτελεσματική επικοινωνία, οριοθέτηση και επίλυση συγκρούσεων.

Ομιλήτρια

Η Δρ. Αλίκη Βασιλειάδου είναι εγγεγραμμένη Συμβουλευτική Ψυχολόγος στην Κύπρο όσο και στο Ηνωμένο Βασίλειο. Ολοκλήρωσε τις διδακτορικές της σπουδές στο Πανεπιστήμιο του Μάντσεστερ και στη συνέχεια εργάστηκε για 2,5 χρόνια στον Οργανισμό Διατροφικών Διαταραχών του Εθνικού Συστήματος Υγείας (NHS) στο Μάντσεστερ. Κατά τη διάρκεια των σπουδών της, απέκτησε εκτενή εμπειρία, εργαζόμενη με εφήβους, ενήλικες και υπερήλικες, τόσο σε ενδονοσοκομειακά όσο και σε εξωνοσοκομειακά πλαίσια. Η διδακτορική της έρευνα επικεντρώθηκε στη διαδικασία παροχής ψυχοθεραπείας σε χρήστες της Αγγλικής Νοηματικής Γλώσσας από την οπτική των θεραπευτών. Σήμερα, η Δρ. Βασιλειάδου εργάζεται με έφηβους σε σχολεία της Λευκωσίας και διατηρεί ιδιωτικό γραφείο. Παράλληλα, εργάζεται ως Ειδικό Ερευνητικό Προσωπικό στην ΘΣΕΚ. Τα ερευνητικά της ενδιαφέροντα περιλαμβάνουν τις Διατροφικές Διαταραχές, τη Νοηματική Γλώσσα, τη διαφορετικότητα και διατομεακότητα, την κοινωνική δικαιοσύνη και υπεράσπιση, καθώς και τις έννοιες του αναστοχασμού και της ταυτότητας. Αυτά τα θέματα καθοδηγούν την ψυχοθεραπευτική της προσέγγιση και τη δουλειά της με τους πελάτες.

Πληροφορίες

Τοποθεσία: Διαδικτυακά μέσω ZOOM Ημερομηνία: 5/12/2025 στις 18:00 Διάρκεια: 60 Λεπτά Κόστος συμμετοχής: €15

Με το τέλος του σεμιναρίου θα σταλούν πιστοποιητικά παρακολούθησης

ΚΡΑΤΗΣΤΕ ΘΕΣΗ

Για περισσότερες πληροφορίες επικοινωνήστε μαζί μας στο 99779888

Κάνε Share!

Μοιράσου το διαδικτυακό σεμινάριο με την οικογένεια και τους φίλους σου στα κοινωνικά δίκτυα!

Facebook

Twitter

LinkedIn
